b'\n_START_ARTICLE_\nKri\xc5\xbe na gori\n_START_PARAGRAPH_\nKri\xc5\xbe na gori je delo Ivana Cankarja iz leta 1904, ki mu je dal avtor podnaslov Ljubezenska zgodba.\n_START_SECTION_\nInterpretacija\n_START_PARAGRAPH_\nKri\xc5\xbe na gori je povest in tvori skupaj s Tujci in Na klancu nekak\xc5\xa1no avtobiografsko trilogijo. V tretjem delu trilogije, v Kri\xc5\xbeu na gori, vodi Cankar svojega dvojnika umetnika slikarja Mateja Kova\xc4\x8da znova v tujino. Delo velja za njegovo najbolj optimisti\xc4\x8dno povest, kljub temu da je bil umetnik tudi v tej v domovini \xc5\xa1e vedno zani\xc4\x8devan, saj ga je \xc5\xa1e pravi \xc4\x8das\xc2\xa0\xc2\xbbre\xc5\xa1ila\xc2\xab\xc2\xa0Hancina ljubezen. Ideji povesti je podrejena sama\xc2\xa0\xc2\xbbljubezenska zgodba\xc2\xab, s katero je povest ozna\xc4\x8dena| v podnaslovu.'